Title: Návrh
Author: MU SR
Last saved by: harustak

(Návrh)
 
Nariadenie vlády 
Slovenskej republiky
 
z ........ 2006,

ktorým sa mení a dopĺňa nariadenie vlády Slovenskej republiky č. 716/2002 Z. z.,                         ktorým sa vydáva zoznam bezpečných tretích krajín a bezpečných krajín pôvodu v znení nariadenia vlády Slovenskej republiky č. 288/2004 Z. z.
 
     Vláda Slovenskej republiky podľa § 53 zákona č. 480/2002 Z. z. o azyle a o zmene a doplnení niektorých zákonov  nariaďuje:
 
Čl. I
 
     Nariadenie vlády Slovenskej republiky č. 716/2002 Z. z., ktorým sa vydáva zoznam bezpečných tretích krajín a bezpečných krajín pôvodu v znení nariadenia vlády Slovenskej republiky č. 288/2004 Z. z. sa mení a dopĺňa takto:
 
1.	§ 2 vrátane nadpisu znie:
„§ 2
Bezpečná krajina pôvodu

Za bezpečné krajiny pôvodu sa považujú Austrálsky zväz, Ghanská republika, Chorvátska republika, Islandská republika, Japonsko, Juhoafrická republika, Kanada, Kenská republika, Lichtenštajnské kniežatstvo, Maurícijská republika, Nórske kráľovstvo, Nový Zéland, Seychelská republika, Spojené štáty americké a Švajčiarska konfederácia.“.

2.	Za § 2 sa vkladá § 2a, ktorý znie:
„§ 2a

Týmto nariadením vlády sa preberá právny akt Európskych spoločenstiev a Európskej únie uvedený v prílohe.“.

3.	Nariadenie vlády sa dopĺňa prílohou, ktorá vrátane nadpisu znie:

„Príloha k nariadeniu vlády Slovenskej republiky č. 716/2002 Z. z., ktorým sa vydáva zoznam bezpečných tretích krajín a bezpečných krajín pôvodu v znení neskorších predpisov

Zoznam preberaných právnych aktov Európskych spoločenstiev a Európskej únie

Smernica Rady 2005/85/ES z 1. decembra 2005 o minimálnych štandardoch pre konanie v členských štátoch o priznávaní a odnímaní postavenia utečenca (Ú. v. EÚ L 326, 13.12.2005, s. 13).“.

Čl. II
 
     Toto nariadenie vlády nadobúda účinnosť 1. januára 2007.